Publication: Magyar Közlöny
Issue: MK-2009-56 (Year: 2009, Number: 56)
Era: 2004-2010
Section: [Melléklet a 40/2002. (V. 24.) OM rendelethez]
Paragraph Index: 595

13. Alapáramkörök alkalmazásai VIZSGASZINTEK TÉMÁK Középszint Emelt szint 13.1 Szélessávú erősítők Értelmezze a szélessávú erősítők működését és jellemzőit (erősítés, sávszélesség, sávjóság). Mutassa be a szélessávú erősítők gyakorlati alkalmazási lehetőségeit. Mutassa be a sávszélesség növelésének módszereit, a kis- és nagyfrekvenciás kompenzálást. 13.2 Hangolt (szelektív) erősítők Értelmezze a hangolt erősítők működését és jellemzőit (rezonancia frekvencia, jósági tényező, sávszélesség, feszültségerősítés). Mutassa be a hangolt erősítők gyakorlati alkalmazási lehetőségeit. Számítsa ki a hangolt erősítő váltakozó áramú jellemzőit. Mutassa be a hangolt erősítő sávszűrős csatolásának gyakorlati szerepét. 13.3 Nagyjelű erősítők Értelmezze a kivezérelhetőség, a hatásfok és a nagyjelű erősítés fogalmát. Ismertesse a nagyjelű erősítők fajtáit és munkapont-beállítási lehetőségeiket. Ismerje fel a korszerű teljesítményerősítő kapcsolásokat. Mutassa be a nagyjelű erősítők gyakorlati alkalmazási lehetőségeit. Ismertesse az egyes erősítőosztályok hatásfokát meghatározó tényezőket. Mutassa be a teljesítményerősítők túlterhelés elleni védelmi lehetőségeit. 13.4 Oszcillátorok Ismertesse a szinuszos rezgések előállítására szolgáló módszereket. Értelmezze az oszcillátoroknál alkalmazott pozitív visszacsatolást. Ismertesse a berezgés fázis- és amplitúdófeltételeit. Csoportosítsa az oszcillátorokat. Ismertesse egy-egy tipikus kis- és nagyfrekvenciás oszcillátor működését. Mutassa be az oszcillátorok gyakorlati alkalmazási lehetőségeit. Hasonlítsa össze előnyei és hátrányai alapján az LC-, az RC- és a kvarcoszcillátorokat. 13.5 Stabilizátorok Értelmezze a feszültség- és áramstabilizátor kapcsolások felépítését, működését és jellemzőit. Mutassa be a soros és a párhuzamos stabilizálás elvét. Elemezze az áteresztő tranzisztoros feszültségstabilizátor működését. Ismertesse a stabilizátorok gyakorlati alkalmazási lehetőségeit. Hasonlítsa össze az áteresztő-tranzisztoros, a visszacsatolt és a kapcsoló üzemű stabilizátorok elvi működését. Méretezzen egyszerű stabilizátor kapcsolásokat. Mutassa be a stabilizátorok túláramvédelmi lehetőségeit. 13.6 A műveleti erősítők alapjai, felépítése, alapkapcsolások Ismertesse a műveleti erősítők tömbvázlatos felépítését, jelképi jelöléseit, és jellemzőit. Ismertesse a differenciálerősítők, az áramgenerátorok, a fázisösszegzők és a szinteltolók felépítését és működését. Rajzolja fel a műveleti erősítős alapkapcsolásokat, értelmezze jellemzőiket (feszültségerősítés, bemeneti ellenállás, kimeneti ellenállás). Ismertesse a műveleti erősítők munkapontbeállítási lehetőségeit. Határozza meg a műveleti erősítős alapkapcsolások méretezésére szolgáló összefüggéseket. Számítsa ki az invertáló és a nem invertáló műveleti erősítős alapkapcsolások váltakozó áramú jellemzőit. Mutassa be a műveleti erősítők műszaki katalógus adatait. Méretezzen műveleti erősítős alapkapcsolásokat. Értelmezze a műveleti erősítők egyéb alkalmazási céljait, és mutasson be jellemző alkalmazásokat. Mutassa be a műveleti erősítők ofszet feszültség, ofszet áram és frekvencia kompenzálásait. 2009/56. szám

Source: https://magyarkozlony.hu/hivatalos-lapok/a4a8b7b310c72324b9d8320822f65a927bdb0963/dokumentumok/56fae74fa21462385210d71b8a02d05deb4734e2/letoltes